เพื่อนฝากถาม มีเพศสัมผัสวันที่3ใส่ถุงเเต่พอนำออกมากลัวมีอสุจิติดเข้าไปเลยไปซื้อยาคุมฉุกเฉินมากินอยากทราบว่าจะท้องไหมค่ะเเล้วประจำเดือนจะมาเมื่อไรค่ะเเล้วหลังจากนี้ต้องรับประทานยาตัวไหนมั้ยค่ะถ้ามีเพศสัมผัสเเบบป้องกันหรือไม่ป้องกันเเตกนอก#เพื่อนฝากถามค่ะ
สวัสดีค่ะ ยาคุมฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆและมีโอกาสตั้งครรภ์ได้ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรัง ดังนั้นในกรณีนี้ประจำเดือนก็จะมาตามปกติแต่อาจคลาดเคลื่อนได้จากฤทธิ์ยาถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผงรายเดือน หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก ไม่แนะนำวิธีการหลั่งนอกหรือนับวันเช่นกันเพราะมีโอกาสผิดพลาดสูง